প্রথম বিশ্ব
দ্বিতীয় বিশ্বযুদ্ধের পর বিশ্ব প্রায় দুইভাবে বিভক্ত হয়ে পড়ে একদিকে যুক্তরাষ্ট্র ও ইউরোপের নেতৃত্বে পুঁজিবাদী শক্তি এবং সাবেক সোভিয়েত ইউনিয়নের নেতৃত্বে সমাজতান্ত্রিক দেশসমূহ। যা শীতল বা স্নায়ুযুদ্ধের সূচনা করে এই দুই ব্লকের মধ্যে। তখন থেকেই প্রথম বিশ্বের ধারণাটি সামাজিক, রাজনৈতিক, অর্থনৈতিকক্ষেত্র বিবেচনায় নিয়ে নিরূপণ করা হয়। যদিও ১৯৪০ সালের দিকে জাতিসংঘ নিজেই প্রথমে এই প্রথম বিশ্বের ধারণাটির সূচনা করেন।
ইহুদি-বিদ্বেষ
এই জাতিগত বিদ্বেষ ভয়াবহ চরম আকার ধারণ করে বিংশ শতকের তৃতীয় দশকে, হিটলারের নাৎসি দল-শাসিত জার্মানিতে। ইহুদি-বিরোধী এই জাতিতত্ত্বের উপর ভিত্তি করে এবং প্রথম বিশ্বযুদ্ধে পরাজয়ের দায়ও ইহুদিদের উপর চাপিয়ে দিয়ে তারা বিভিন্ন অত্যাচার এবং নিধনমূলক আইন-কানুন প্রণয়ন করে। ১৯৩৯ সালে হিটলার বিভিন্ন দেশ আক্রমণের মাধ্যমে দ্বিতীয় বিশ্বযুদ্ধের সূত্রপাত ঘটালে ইউরোপে ইহুদি নির্যাতন ও নিধন চরমরূপ নেয়। তারা আইন করে ইহুদিদের নিজস্ব নিবাস অধিগ্রহণ করে বন্দী-নিবাসে প্রেরণ করে এবং পর্যায়ক্রমে হত্যা করে। প্রায় ৬০ লক্ষ ইহুদিকে হত্যা করা হয়; এ ঘটনা 'হলোকস্ট' (Holocaust) নামে পরিচিত। নব্য ইহুদি-বিদ্বেষীরা এই নিধনযজ্ঞের ঘটনাকেও সন্দেহ বা অস্বীকার করে।